open-index/open-wikipedia-markdown huggingface dataset:
Վիրժինի Լեդուայեն

**Վիրժինի Լեդուայեն** (, ), ֆրանսիացի դերասանուհի։ Իրական անունը՝ **Վերժինի Ֆերնանդես**։ Ֆիլմերում սկսել է նկարահանվել դեռևս պատանի տարիքից։

## Կենսագրություն
Կարիերան սկսել է երեք տարեկանից՝ նկարահանվելով գովազդային հոլովակներում։ Տասներեք տարեկան հասակում ուներ ոչ միայն փորձ նկարահանվելու գովազդային հոլովակներում, այլ նաև ֆիլմերում՝ հաջողությամբ անցնելով «Մայրիկ» ֆիլմի կաստինգը։ Դա եղավ նրա առաջին մեծ դերը։ Նույն թվականին խաղացել է «Երեխաների առևանգիչը» ֆիլմում, իսկ մեկ տարի անց մասնակցություն է ունեցել ռեժիսոր Մարսել Կարնեի նկարահանումներին։ Հաջորդ դերը խաղացել է Էլի Շուրակիի «Նվերը» ֆիլմում՝ մարմնավորելով Սամանթային, որի համար 1993 թվականին՝ 17 տարեկան հասակում արժանացավ իր առաջին մրցանակին՝ «Սեզար»։ 1994 թվականին «Սառը ջուրը» և 1996 թվականին «Միայնակ աղջիկը» ֆիլմերում իր դերերի համար արժանացել է մրցանակի, բայց բաղձալի արձանիկը այդպես էլ չի ստացել։

1998 թվականին Լեդուայենը Փարիզում կայացած կինոփառատոնում իր «Ժաննան և հոյակապ տղան» ֆիլմի դերի համար ճանաչվել է լավագույն կին դերասանուհի։

Վիրժինի Լեդուայեն նկարահանվել է ոչ միայն ֆրանսիական, այլ նաև ամերիկական, նույնիսկ թայվանական ֆիլմերում։

## Ընտանիք
1995 թվականին Վիրժինին ծանոթացել է գեղազարդիչ Լուի Սուբրիրի հետ, որից ունեցել է մեկ աղջիկ՝ Լիլիաս Սուբրիր (ծնվ․ 29.09.2001)։

2006-2007 թվականներին Վիրժինին ամուսնացել է կինոռեժիսոր Իեն Ռեջերսի հետ։

2007 թվականից մինչև 2005 թվականը Վիժինին փաստացի ամուսնացած է եղել դերասան Ար Էլմալի հետ։ Նախկին զույգը ունեցել է երկու երեխա՝ Իսաակ Էլմալը (ծնվ․ 2010 թվականի հուլիսին) և դուստրը Ամալիա Էլմալե (ծնվ․ 23.04.2014)։

## Ֆիլմագրություն

## Պարգևներ և մրցանակներ
1998 թվականին Փարիզում կայացած կինոփառատոնում իր «Ժաննան և հոյակապ տղան» ֆիլմում կերտած դերի համար ճանաչվել է լավագույն կին դերասանուհի։

## Ծանոթագրություններ

Կատեգորիա:Ֆրանսիացի դերասանուհիներ
Կատեգորիա:Ֆրանսիացի մոդելներ
Կատեգորիա:Կինոդերասանուհիներ
Կատեգորիա:«Սեզար» մրցանակի դափնեկիրներ
Կատեգորիա:Ֆրանսիացի կինոդերասանուհիներ
Էքո Քելում

**Էքո Քելում** (, ), ամերիկացի դերասան։ Քելումը հայտնի է Քյորթիս Հոլթ դերով  The CW հեռոուսատաալիքի «Նետ» դրամա հեռուստասերիալում, Թոմիի դերով FOX֊ի «Բեն և Քեյթ» սիթքոմում և Հանթերի դերով NBC֊ի «Շոնը կփրկի աշխարհը» հեռուստասերիալում։

## Կյանք և կարիերա
Քելումը ծնվել է Իլինոյս նահանգի Չիկագո քաղաքում։ 2009 թվականին տեղափոխվել է Լոս Անջելես, որպեսզի սկսի իր կատակերգական կարիերան։ Նա ավարտել է The Groundlings֊ը, I.O. West֊ը և Upright Citizens Brigade֊ը։

Քելումը ստացել է իր գլխավոր դերը 2012 թվականին՝ մարմնավորելով Թոմիին FOX հեռուստաալիքի «Բեն և Քեյթ» հեռուստասերիալում, որտեղ նա գլխավոր կերպար՝ Բենի (Նաթ Ֆեքսոն) մտերիմ ընկերն է։ «Բեն և Քեյթ»-ից հետո Քելումը մարմնավորել է Հանթերին NBC֊ի «Շոնը կփրկի աշխարհը» հեռուստասերիալում, որտեղ նա խաղացել է Շոն Հեյսի և Մեգան Հիլթիի հետ միասին։

2015 թվականին Քելումը կատարել է երկրորդական դեր The CW հեռուստաալիքի «Նետ» հեռուստասերիալի չորրորդ եթերաշրջանում՝ մարմնավորելով Քյորթիս Հոլթին։ Նա տեխնոլոգիական գյուտարար է, ով աշխատում էր Palmer Technologies֊ում, սակայն հետագայում դառնում է Պարոն Սարսափելին և կերպարը հինգերորդ եթերաշրջանում դառնում է հիմնական դեր։

2017 թվականին Քելումը մարմնավորելու է Մադսենին Netflix-ի «Ընկերուհու օրը» ֆիլմում, որտեղ նա բանաստեղծ է և Բոբ Օդենքըրքի կերպարի  աշխատակիցը։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի երաժիշտներ
Կատեգորիա:Ամերիկացի կատակերգուներ
Կատեգորիա:Ամերիկացի կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Ուիլյամ Լևի

**Ուիլյամ Լևի** (, ), կուբական ծագմամբ իսպանալեզու ամերիկացի և մեքսիկացի դերասան, հեռուստատեսային կերպար և մոդել։

## Կենսագրություն
Ուիլյամ Լևին ծնվել է 1980 թվականի օգոստոսի 29-ին Հավանայի մոտ գտնվող Կոջիմար ձկնորսական գյուղակում, երեք երեխաներից ամենամեծն էր, որոնց մեծացրել է միայնակ մայրը։ Նրա ընտանիքը մորական պապիկի կողմից ունի եվրոպական արմատներ։ 14 տարեկանում արտագաղթել է Ֆլորիդա նահանգի Մայամի քաղաք։ Դերասանությամբ լրջորեն սկսել է զբաղվել Լոս Անջելեսում, իսկ հետո՝ Մայամիում ու Մեխիկոյում։

Նրա առաջին աշխատանքը հեռուստատեսությունում եղել է մասնակցությունը ամերիկյան իսպանալեզու *Telemundo: Isla de la Tentación և Protagonistas de Novela 2* հեռուստաալիքի երկու ռեալիթի շոուներին։ Իր առաջին դերը որպես դերասան խաղացել է 2005 թվականին Պուերտո Ռիկոյում բեմադրված *La Nena Tiene Tumbao* ներկայացման մեջ։ Առաջին դերը կինոյում խաղացել է 2008 թվականին «Կյանքի բեկորներ» ֆիլմում։ Հետագայում ամերիկյան իսպանալեզու հեռուստասերիալներում և մեքսիկական հեռուստանովելներում խաղացել է մի շարք դերեր, 2007 թվականին ժամանակավորապես մեկնել է Մեքսիկա և խաղացել 2008 թվականի «Զգուշացեք հրեշտակներից» հեռուստասերիալի գլխավոր դերը, իսկ 2011 թվականին խաղացել է «Սիրո հաղթանակը» հեռուստասերիալում, եղել է «Պարեր աստղերի հետ» շոուի մասնակիցը, որոշ ժամանակ մոդելային գործակալության հետ կնքել է պայմանագիր։

2009 թվականի հուլիսի 11-ին ընդունել է կաթոլիկություն։ 2011 թվականին հայնվել է իսպանալեզու *People en Español* ամսագրի շապիկին և ստացել է «աշխարհի ամենագրավիչ տղամարդ» կոչումը։ Ամուսնացած է դերասան Էլիզաբեթ Գուտիերեսի հետ և ունի երկու երեխա։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի մոդելներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Մեքսիկացի դերասաններ
Կատեգորիա:Մեքսիկացի մոդելներ
Միլիոնատեր

**Միլիոնատեր** (միլիոն բառից), ավելի քան մեկ միլիոն դրամական միավոր (սովորաբար՝ դոլար, կամ այլ տարադրամ, օրինակ՝ եվրո, բրիտանական ֆունտ, շվեյցարական ֆրանկ) ունեցվածքի (կապիտալի) հարուստ սեփականատեր։
Առօրյայում նաև գործում է *մուլտիմիլիոնատեր* (բազմամիլիոն ունեցվածքի սեփականատեր) և միլիարդեր տերմինները։

## Տերմին
Միլիոնատեր կարելի է անվանել այն մարդկանց, ովքեր ունեն ցանկացած տարադրամով միլիոն միավոր։ Միայն թե այդպիսի անվանումը կարող է շատ հեռու լինել իր սկզբնական` հարստություն, նշանակությունից. այսպես, Բելառուսում (մինչև 2016 թվականի հուլիսը) միլիոնատեր կարող էին կոչվել աշխատունակ բնակչության մեծ մասը։ 1995-1998 թվականներին Ռուսաստանում գրեթե յուրաքանչյուր ընտանիք միայն կանխիկ ունեցել է ավելի քան միլիոն ռուբլի. ռուսական ռուբլին արժեզրկված է եղել (հացի բոքոնը արժեր մի քանի հազար ռուբլի)։

## Միլիոնատերերի ցանկ
Merrill Lynch ընկերության տվյալներով, 2008 թվականի հունիսին աշխարհում կար 10,1 միլիոն միլիոնատեր, նրանցից մոտ մեկ երրորդը` ԱՄՆում։ Նրանց ակտիվների ընդհանուր արժեքը (առանց հաշվի առնելու առաջնային անշարժ գույքի արժեքը) կազմել է $40,7 տրիլիոն։ Credit Suisse շվեյցարական բանկի տվյալների համաձայն, 2015 թվականին աշխարհում կա մոտ 34 միլիոն դոլարային միլիոնատեր։

Spectrem Group ընկերության տվյալներով, 2015 թվականին միլիոնատերերի տնային տնտեսությունների քանակը միայն Միացյալ նահանգների տարածքում հասել է 10,4 միլիոնի, որը 3%-ով բարձր է 2014 թվականի մակարդակից։

## Հետաքրքիր փաստեր
Հետաքրքիր է, որ ըստ ամերիկացի տնտեսագետներ Թոմ Սթենլիի (Thomas Stanley) և Ուիլյամ Դանկոյի (William Danko), իրենց ներկայացրած «Միլիոնատեր հարևան» (*The Millionaire Next Door*) գրքում, ամերիկացի միլիոնատերերի 80%-ը հասել է միլիոնատերի կարգավիճակի ինքնուրույն, և միայն 20 %-ն է այն ստացել որպես ժառանգություն։
Միլիոնատեր, կամ նույնիսկ միլիարդատեր հնարավոր է դառնալ` հաղթելով ջեք փոթ ինչ-որ մի վիճակախաղում (չնայած, մի շարք երկրներում շահած գումարով պետք է հարկեր վճարել, և հաճախ` ոչ քիչ) կամ հաղթանակ տանելով որևէ սպորտային կամ այլ միջոցառումներում։

Մի շարք զարգացած երկրներում գոյություն ունեն գյուղեր և թաղամասեր, որտեղ ապրում են  մարդիկ, ովքեր ունեն միլիոն դոլար կամ ավելի։ Բացի այդ, ձևավորվել են նույնիսկ մասնագիտական ոլորտներ, որտեղ աշխատավորների մեծամասնությունը միլիոնատերեր են։

## Տես նաև
* Հեռուստատեսություն – Ո՞վ է ուզում դառնալ միլիոնատեր
* Կինո-  Միլիոնատերը ետնախորշերից

## Ծանոթագրություններ

## Արտաքին հղումներ
* Русские миллиардеры — на сайте BBC
* Миллиардеры — по данным журнала Forbes (англ.)

Կատեգորիա:Ֆինանսական տերմիններ
Դանիլա Կորսունցև

**Դանիլա Կորսունցև** (, ), բալետի արտիստ, Մարինյան թատրոնի առաջատար մենակատար։

## Կենսագրություն
Ծնվել է 1973 թվականին Ուզբեկական ԽՍՀ-ի Տաշքենդում (այժմ՝ Ուզբեկստան) պարողի ընտանիքում, Տաշքենդի Նավոյի անվան մեծ թատրոնի առաջատար մենակատարի ընտանիքում։ 1992 թվականին ավարտել է Ուզբեկական պարի ուսումնարանը Կ. Սագատովի դասարանը։ 1992-1998 թվականներին եղել է Նատալիի Կասադկինի և Վլադիմիր Վալիևի գլխավորած Մոսկվայի Դասական  բալետի  թատրոնի  մենապարորդը։ Նրա խաղացանկում են այնպիսի բալետների գլխավոր արական դերերը, ինչպիսիք են «Ժիզել», «Ծովահեն», «Բայադերա», «Քնած գեղեցկուհի», «Կարապի լիճ», «Ռեյմոնդ», «Սպարտակ», «Լեոնիդ Յակոբսոն» բալետները։ 
Հանդես է եկել, Բուլղարիայի Ազգային բալետի թատրոնում, Ճապոնիայի Ազգային թատրոնում, շրջել է Բրիտանիայի Հունաստանի, Չինաստանի թատրոններում։ 2014 թվականին Սոչիում մասնակցել է XXII-րդ ձմեռային Օլիմպիական խաղերի բացման արարողությանը, Նատաշա Ռոստովավայի առաջին պարում դերակատարելով Անդրեյ Բալկոնսկուն :

## Մրցանակներ
* 1995 թվականին ստացել է Բրազիլիայի ազգային բալետի Փառատոնի դափնեկիր
* 1996 թվականին՝ «Մայա» բալետի արտիստների միջազգային մրցույթի դափնեկիր Սանկտ Պետերբուրգ
* 1997 թվականին ստացել է բալետի արտիստների Միջազգային մրցույթի դիպլոմ
* 2008 թվականին ստացել է Ռուսաստանի վաստակավոր արտիստի կոչում

## Ծանոթագրություններ

## Արտաքին հղումներ
* Данила Корсунцев // Мариинский театр
* Полёт Данилы Корсунцева // «Вести» 
* Рязанец станцевал на открытии Олимпийских игр в одной сцене с Данилой Корсунцевым и Светланой Захаровой

Կատեգորիա:Ռուս բալերինաներ
Կատեգորիա:Ռուսաստանի Դաշնության վաստակավոր արտիստներ
Արաբկիր ՖԱ

**«Ֆուտբոլային Ակումբ Արաբկիր»** (), հայկական ֆուտբոլային ակումբ Երևանում։

## Պատմություն
«Արաբկիր» ֆուտբոլային ակումբ հիմնադրվել է 1977 թվականին և ստացել «*Կանազ Երևան ՖԱ*» անվանումը։ 1995 թվականին ակումբը վերանվանվել է «Արաբկիր ՖԱ»։

1997 թվականին ֆինանսական խնդիրների պատճառով թիմը կազմալուծվել է։

## Վիճակագրություն

## Ձեռքբերումներ
* ՀԽՍՀ առաջնության չեմպիոն - 1978

## Ծանոթագրություններ

## Արտաքին հղումներ
* Էջը www.wefussballarchiv.com կայքում  
* Էջը national-football-teams.com կաքում 
* Էջը klisf.info կայքում 
* Էջը foot.dk կայքում  

Կատեգորիա:Հայկական ֆուտբոլային ակումբներ
Կատեգորիա:Սպորտը Երևանում
Դանա Այվի

**Դանա Այվի** (, ), ամերիկացի դերասանուհի։

## Կյանք
Դանա Այվին ծնվել է 1942 թվականին ԱՄՆ Ջորջիա նահանգի Ատլանտա քաղաքում, լոգոպեդ և դերասանուհի Մերի Նել Այվիի (ծնված Մակ-Քոնում) և ֆիզիկոս Հյու Դոգերտի Այվիի ընտանիքում։

## Կարիերա
Վեց տարեկան հասակում Դանան, որոշել է դառնալ դերասանուհի, ինչպես իր մայրը։ Նա սկսել է զբաղվել դերասանական արվեստով դեռևս միջին դպրոցից։ Ֆլորիդայում՝ որտեղ նա սովորել է դպրոցը վերջացնելուց հետո, Դանան կատարել է գլխավոր դերեր Rollins College-ի թատրոնում։

Քանի որ Այվին օժտված դերասանուհի էր, ստանում էր կրթաթոշակ՝ Անգլիայում՝ Լոնդոնի երաժշտության և թատրոնի ակադեմիայի դրամատիկական բաժնում սովորելու համար։ Դանան թատրոնի բեմում արժանացել է փառքի, գրավել է քննադատների ուշադրությունը, ինչպես նաև ստացել է բազմաթիվ մրցանակներ, ինչպիսիք են «Tony Awards»-ը, «Outer Critics»-ը, «Drama Desk»-ը։

Դանա Այվին ունի հարուստ դերասանական տաղանդ, ինչը թույլ է տալիս նրան խաղալ ինչպես դրամատիկական՝ «Բաց մանուշակագույն ծաղիկների դաշտ», «Ուրիշ կին» (1988), այնպես էլ կատակերգական՝ «Անուղղելի սրիկաները», «Ադամսի փոքրիկ ընտանիքը» ֆիլմերում։ Այվին նաև նկարահանվել է հեռուստաֆիլմերում, որոնք նկարահանվել են ըստ Շեքսպիրի ստեղծագործությունների․ 1982 թվականին կատարել է կախարդի դերը «Մակբեթ»-ում, 1990 թվականին՝ թագուհի Գերտրուդայի դերը «Համլետ»-ում։ Նա նաև կատարել է տարբեր դերեր հեռուստասերիալներում, օրինակ՝ «Օրենք և կարգապահություն», «Ֆրեյզեր» և այլն։ Ներկայումս Դանա Այվին ապրում է Նյու Յորքում։ 2008 թվականին ստացել է honoris causa դոկտորական պատվավոր աստիճան Rollins College-ից։

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:Թատրոնի ամերիկացի դերասանուհիներ
Ջենիֆեր Կրիստալ Ֆոլի

**Ջենիֆեր Էյ Կրիստալ Ֆոլի** (, ), ամերիկացի դերասանուհի։

## Կենսագրություն
Ջենիֆեր Էյ Կրիստալը ծնվել է 1973 թվականի հունվարի 26-ին ԱՄՆ-ի Կալիֆոռնիա նահանգի Լոս Անջելես քաղաքում, դերասան Բիլլի Կրիստալի (ծնվ․ 1948) և վավերագրական ֆիլմերի պրոդյուսեր Ջենիս Կրիստալի (փոքր տարքում Գոլդֆինգեր, ծնվ․ 1949) ընտանիտում, ովքեր ամուսնացած են 1970 թվականի հունիսի 4-ին։ Ջենիֆերը ունի ավագ քույր՝ դերասանուհի Լինդսեյ Էյ Կրիստալը, ով ծնվել է 1970 թվականին։

1994 թվականի Ջենիֆերը ավարտել է Հյուսիսարևմտյան համալսարանը։

## Կարիերա
Ջենիֆերը կինոյում դեբյուտել է 1991 թվականին, խաղալով «Նիստեր» մինի - սերիալում, որի համար հաջորդ տարում ստացել է «Լավագույն երիտասարդ դերասանուհի, նկարահանված պրայմ-թայմից դուրս կամ կաբելային սերիալում» նոմինացիայի «Երիտասարդ դերասան» մրցանակը։

2008-2012 թվականներին խաղացել է Ռեյչել Թաուբի դերը «Բժիշկ Հաուս» հեռուստասերիալում։

## Անձնական կյանք
2000 թվականից Ջեննիֆերը ամուսնացած է Միքայել Ֆրենսիս Ֆոլիի հետ։ 2003 թվականի հունիսի 20 - ին ծնվել է նրանց աղջիկը՝ Էլլա Ռայան Ֆոլին։

## Ֆիլմագրություն

## Ծանոթագրություններ

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Արագած ՖԱ

**Արագած Ֆուտբոլային Ակումբ** (), հայկական ֆուտբոլային ակումբ Շիրակի մարզի Գյումրի քաղաքում։

Արագած ֆուտբոլային ակումբը հիմնադրվել է 1967 թվականին՝ որպես «Շիրակ» ֆուտբոլային ակումբի փոխարինող։ 1973 թվականին ակումբը վերանվանվել է «*Արագած Լենինական*»։

2002 թվականին ֆինանսական խնդիրների պատճառով ակումբը լուծարվել է։ Հետագայում թիմի շատ ֆուտբոլիստներ միացան «Շիրակ» ֆուտբոլային ակումբին։

## Վիճակագրություն

## Ծանոթագրություններ

## Արտաքին հղումներ
* Էջը weltfussballarchiv.com կայքում
* Էջը soccerway.com կայքում
* Էջը footballdatabase.eu կայքում

Կատեգորիա:Հայկական ֆուտբոլային ակումբներ
Mr Probz

**Դենիս Փրինսվել Սթեեր** (, ), հոլանդացի երգիչ, երգերի հեղինակ, ռեփեր, պրոդյուսեր և դերասան։ Առավել հայտնի է **Mr Probz** բեմական կեղծանվամբ։ 2013 թվականին նա թողարկեց *Waves* երգը, իսկ 2014 թվականին Ռոբին Շուլցը ներկայացրեց երգի ռեմիքսը, որը դարձավ միջազգային հիթ։ Mr Probz-ը թողարկել է մեկ ալբոմ և մասնակցություն է ունեցել  *Bolletjes Blues* ֆիլմում։ Գրում է երգեր ինչպես հոլանդերեն, այնպես էլ անգլերեն լեզուներով։

## Կարիերա
### 2010-13: ''The Treatment''
2010 թվականին Mr Probz-ը նոմինացվել է Հոլանդիայի BNN/State Award-ի «Լավագույն արտիստ» անվանակարգում։ 2011 թվականին Mr Probz-ը Քլեյն Վիազերիկի հետ համագործակցության արդյուքում թողարկեց հոլանդերեն սինգլ՝ *Meisje luister*: Այն հասավ *FunX Hip Hop* հիթ-շքերթի առաջին հորիզոնական։ 2013 թվականի սեպտեմբերի 16-ին SoundCloud-ի միջոցով անվճար հասանելիությամբ Mr Probz-ը թողարկեց իր դեբյուտային ալբոմը, որը կոչվում է *The Treatment*: Նա նաև թողարկեց ալբոմը iTunes-ով։ Ալբոմը հասավ հոլանդական ալբոմների հիթ-շքերթի 12-րդ հորիզոնական։ Ալբոմը ներառում է *I'm Right Here*, *Turning Tables*, *Gold Days* սինգլները։

### 2013-այժմ։ ''Waves'' և հաջողություն
2013 թվականի նոյեմբերին Mr Probz-ը թողարկեց *Waves* սինգլը, որը Նիդերլանդներում գլխավորում էր սինգլների լավագույն տասնյակը։ Երգը հայտնվեց նաև Ավստրալիայի, Բելգիայի և Նոր Զելանդիայի հիթ-շքերթներում։ 2014 թվականի փետրվարի 4-ին Հյուսիսային Ամերիկայում, իսկ նույն թվականի փետրվարի 7-ին Եվրոպայում թողարկվեց գերմանացի DJ-ի և Ռոբին Շուլցի կողմից ստեղծված երգի ռեմիքսը։ Ռեմիքսը մեծ հաջողություն ունեցավ։ Այն գլխավորում էր Ավստրիայի, Գերմանիայի, Նորվեգիայի, Շվեդիայի, Շվեյցարիայի և Միացյալ Թագավորության հիթ-շքերթները և գտնվում էր Դանիայի, Ֆինլանդիայի, Հունգարիայի, Իռլանդիայի, Իտալիայի և Միացյալ Նահանգների հիթ-շքերթների լավագույ  տասնյակում։

Mr Probz-ը մասնակցություն է ունեցել Ֆիֆթի Սենթի *Twisted* սինգլում, որը թողարկվել է 2014 թվականի մայիսին։

*Waves-ին* հետևեց Nothing Really Matters սինգլը, որը թողարկվեց 2014 թվականի սեպտեմբերին։ Mr Probz-ը մասնակցություն է ունեցել Professor Green-ի *Little Secrets* սինգլում, որը թողարկվել է 2014 թվականի դեկտեմբերին։ 2014 թվականին Mr Probz-ը համագործկցել է հոլանդացի DJ Hardwell-ի հետ *Birds Fly* երգի շրջանակներում, որը ներառված է Hardwell-ի 2015 թվականի հունվարին թողարկված դեբյուտային ալբոմում։

## Սկավառակագրություն
### Ալբոմներ

### Սինգլներ
#### Որպես գլխավոր արտիստ

#### Որպես մասնակից արտիստ

## Ծանոթագրություններ

Կատեգորիա:Բեմական կեղծանուններ
Կատեգորիա:Հոլանդացի դերասաններ
Կատեգորիա:Հոլանդացի երգիչներ
Կատեգորիա:Հոլանդացի պրոդյուսերներ
Կատեգորիա:Հոլանդացի ռեփերներ
Կոպենհագենի ճակատամարտ

**Կոպենհագենի ճակատամարտ** (, ), ճակատամարտ բրիտանական և Դանիայի նավատորմերի միջև, որը տեղի է ունեցել 1801 թվականի ապրիլի 2-ին Դանիայի մայրաքաղաք Կոպենհագենի շրջակայքում։

## Նախապատմություն
1792 թվականին Մեծ Բրիտանիան պատերազմ էր հայտարարել Ֆրանսիային, որից հետո բրիտանական ռազմածովային ուժերը շրջափակեցին չեզոք պետության առևտրային նավերը՝ կասկածելով, որ Դանիայի թագավորությունը առևտրաարդյունաբերական կապեր ունի Ֆրանսիայի հետ։

Ռուսաստանի կայսր Պավել I-ը Դանիային առաջարկեց վերսկսել չեզոքության քաղաքականությունը։ 1800 թվականին հիմնադրվեց մի միություն, որը նպատակ ուներ պաշտպանել չեզոք երկրների շահերը։ Դրան անդամակցեցին Դանիան, Շվեդիան և Պրուսիան։ Բրիտանական իշխանությունները նման միության ստեղծումը դիտարկում էին որպես լուրջ սպառնալիք Մեծ Բրիտանիայի համար։

1801 թվականին Մեծ Բրիտանիայի նախաձեռնությամբ Յարմութում ստեղծվեց միությանը հակազդող նավատորմ։ Շուտով բրիտանացիները շտապեցին պատերազմ սկսել միության դեմ՝ մինչ Բալթիկ ծովի սառույցների հալվելն ու Ռուսական կայսերական նավատորմի հարձակումը։ Մինչ այդ դանիացիներն արդեն Մեծ Բրիտանիային ուղարկել էին վերջնագիր՝ հորդորելով լքել Ամերիկայի Միացյալ Նահանգները։ Մարտի 12-ին բրիտանական նավատորմը դուրս եկավ ծով և մարտի 19-ին խարիսխ գցեց Սկագենում, որտեղ պարզ դարձավ, որ Դանիան պաշտոնապես մերժել է վերջնագիրը։ Այսպիսով, խնդիրը պետք է լուծվեր զինված հակամարտության միջոցով։

Ծովակալ Հայդ Պարկերի հրամանով բրիտանական նավատորմն արգելափակեց դանիական ուժերի ազատ ելքը դեպի ծով։ Սակայն հրամանատարի տեղակալ և փոխծովակալ Հորացիո Նելսոնը ակտիվ ռազմական գործողությունների կողմնակից էր։

## Ճակատամարտ
Ապրիլի 2-ին՝ ժամը 9։00-ին դանիական նավերը հրետանային հարձակում գործեցին իրենց երկրի ափերի մոտ հաստատված թվապես գերազանցող բրիտանացիների վրա։ Մի քանի ժամ տևած կատաղի հրետանային փոխհրաձգությունից հետո ծովակալ Պարկերը հրամայեց դուրս բերել բրիտանական նավերը Դանիայի ծովային տարածքից, սակայն Հորացիո Նելսոնը չհնազանդվեց նրան և շարունակեց պայքարը։ Երեկոյան երկու երկրների միջև կնքվեց զինադադար, որից հետո Մեծ Բրիտանիան Դանիայի արքայազն Ֆրեդերիկին ներկայացրեց իր պահանջները։ Ապրիլի 3-ին Կոպենհագենում տեղի ունեցան  բանակցություններ, որտեղ բրիտանական կողմը պահանջեց Դանիայի նավատորմի զինաթափումը կամ Մեծ Բրիտանիային անցումը։

Երկարատև բանակցություններից հետո ապրիլի 8-ին կնքվեց զինադադարի պայմանագիր, որի արդյունքում պարտված կողմը՝ Դանիան, պարտավորվեց  իր նավատորմը մասամբ տրամադրել Մեծ Բրիտանիային։

## Տես նաև
* Սիլլայի ճակատամարտ

## Աղբյուրներ
* Կոպենհագենի ռազմածովային թանգարան  
* *James Stanier Clarke, John M’Arthur.*  Ծովակալ Հորացիո Նելսոնի կյանքը և ռազմական գործունեությունը 
* Կոպենհագենի ճակատամարտի մասին 

Կատեգորիա:Մեծ Բրիտանիայի ճակատամարտեր
Ջոշ Սեգարա

**Ջոշուա «Ջոշ» Սեգարա** (, ), ամերիկացի դերասան, ով հայտնի է ոստիկանական սպա Բիլի Կապեդայի դերով «Սիրեններ», Հեկտոր Ռուիզի դերով «Էլեկտրական ընկերություն» և Ադրիան Չեյսի դերով «Նետ» հեռուստասերիալներում։ Նա նաև մարմնավորել է Միքի դերը «*Lysistrata Jones*» մյուզիքլում։

## Անձնական կյանք
Սեգարան Ֆլորիդա նահանգի Օռլանդո քաղաքից է և ունի պուերտոռիկական ծագում։ Տիրապետում է անգլերենին և իսպաներենին։

Ավարտել է Նիսի արվեստի դպրոցը, որտեղ նա ստացել է թատրոնի աստիճան։

2014 թվականի հոկտեմբերին Սեգարան ամուսնացել է իր երկար ժամանակվա ընկերուհի՝ Բրեյս Ռայսի հետ։ Նրանք ունեն որդի՝ Գասը, ով ծնվել է 2016 թվականի սեպտեմբերին։

## Ֆիլմագրություն
### Ֆիլմ

### Հեռուստատեսություն

### Թատրոն

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Քիմ Ալեքսիս

**Քիմ Մարի Ալեքսիս** (, ), ամերիկացի դերասանուհի և  ֆոտոմոդել։

## Կենսագրություն
Քիմ Մարի Ալեքսիսը ծնվել է 1960 թվականի հուլիսի 15֊ին Լոկպորտում, ինժեներ֊քիմիկոս Ռոբերտ Ալեքսիսի ընտանիքում։ Ալեքսիսը մեծացել է Բուֆալոյում։ Վեց տարեկան հասակում նա սկսել է զբաղվել լողով, և դպրոցում սովորելու վերջին տարում սկսել է ելույթ ունենալ պրոֆեսիոնալ մակարդակում։ Նա սովորել է քոլեջում, Ռոդ֊Այլենդսի համալսարանում և ընդունվել է հինգ տարի սովորելու դեղագործական ծրագրով։ Նա մեծացել է պրեսբիտերական ընտանիքում, որն ամեն կիրակի եկեղեցի էին գնում։

## Կարիերա
### Մոդելային բիզնես
1980֊ական թվականներին Ալեքսիսը համարվում էր ամենահաջողակ մոդելը Ջիա Կարաջիի, Քերոլ Ալտի, Քրիստի Բրինկլիի, Քելի Էմբերգի, Իմանի և Պոլինա Պարզկովայի հետ միասին։ 1983 թվականին նա դարձել է պրեմիում դասի «Revlon» կոսմետիկ շարքի դեմք՝ փոխարինելով Լերեն Խատոնին։

### Հեռուստատեսություն
1990֊ական թվականների սկզբին Ալեքսիսը վարել է այնպիսի առողջարարական շոու, ինչպիսին էր «Առողջ երեխանները» Family Channel ալիքով և Lifetime: 1990֊ական թվականների վերջին նա մասնակցել է Daily Edition թողարկմանը, որ սինդիկացիոն ծրագիր էր, որ տարածում էր MGM։ Նա նաև Մայք Դիտկոյի հետ հայտնվել է «Ուրախ ընկերություն» սիթքոմի «One for the Road» վերջին դրվագում 1993 թվականին։ 2005 թվականին նա մասնակցել է «Բայց կարո՞ղ են նրանք երգել» () հեռուստահաղորդմանը, որտեղ հայտնի մարդիկ, որոնք նախկինում երբեք չեն երգել, հնարավորություն են ստանում երգել լսարանի առջև։ Ալեքսիսը դուրս է մնացել մրցույթի երկրորդ շաբաթում։

### Ֆիլմ
1998 թվականին Ալեքսիսը նկարահանվել է «Սուրբը» ֆիլմում, որի գլխավոր դերում հանդես է գալիս Էդի Մերֆին։

### Գովազդ
1995 թվականին նա դարձել է «Alpine Lace Brands, Inc.» ընկերության պաշտոնական ներկայացուցիչը՝ գովազդելով ընկերության Alpine Lace ցածր յուղայնությամբ արտադրանքը.

## Անձնական կյանքը
1983-1992 թվականներին Ալեքսիսն ամուսնացած է եղել Ջիմ Ստոկտոնի հետ։Նրանք ունեն երկու որդի՝ Ջեյմ Ստոկտոնը (ծնվել է 1986 թվականին) և Բոբի Ստոկտոնը (ծնվել է  1990 թվականին)։

1993-2013 թվականներին Ալեքսիսն ամուսնացած է եղել հոկեյիստ Ռոն Դյուգհեմի հետ։ Նախկին ամուսիններն ունեն մեկ որդի՝ Նոյա Դյուգեյը (ծնվել է 1994 թվականին)։

## Ֆիլմագրություն

## Ծանոթագրություններ

Կատեգորիա:Ամերիկացի մոդելներ
Կատեգորիա:Ամերիկացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Լաբինա

**Լաբինա** (, ), քաղաք Խորվաթիայում, Իստրիա թերակղզու արևելյան մասում։ Բնակչությունը կազմում է 11 642 մարդ (2011 թվականի մարդահամարի տվյալներով):

## Ընդհանուր տեղեկություններ
Լաբինան գտնվում է Պուլա-Ռիեկա խճուղուց 5 կմ հեռավորության վրա գտնվող Կվարներ ծոցի ափին։ Քաղաքը ավտոբուսային հաղորդակցությամբ կապված է Պուլայի հետ։ Լաբինայի հին մասը գտնվում է 320 մ բարձրությամբ բլրի գագաթին։ Քաղաքի նոր թաղամասերը կոչվում են Պոդլաբին, որոնք գտնվում են նրա ափին։

Լաբինան երկար տարիներ Խորվաթիայի ածխահանության գլխավոր կենտրոնն էր, սակայն հանքը աստիճանաբար փակվեց (1972 թվական)։ Հիմա քաղաքի գլխավոր եկամտի աղբյուրը զբոսաշրջությունն է։ Քաղաքի ափին՝ 5 կմ  հեռավորության վրա գտնվում է հայտնի Ռաբաց առողջարանը։

## Պատմություն
left|250px|thumb|Լաբինա
Միջնադարում Լաբինան Իստրիայի առաջին քաղաքներից էր, որը 1420 թվականին խոստովանել է Վենետիկի իշխանությունը։ Վենետիկյան վարչությունը քաղաքի ճարտարապետության վրա թողել է զգալի հետք։

1920 թվականին Լաբինան ամբողջ Իստրիայի հետ ընդգրկվել է Իտալիայի կազմի մեջ։ 1921 թվականին հռչակվել է Լաբինայի Հանրապետություն։ Երկրորդ համաշխարհային պատերազմից հետո այն անցավ Հարավսլավիային։

## Տեսարժան վայրեր
right|200px|thumb|Սուրբ Մարիամ եկեղեցու ճակատը
* **Սուրբ Մարիամ եկեղեցի** - կառուցվել է 14-րդ դարում։ 16-17-րդ դարերում ամբողջությամբ վերակառուցվել է։
* **Բատիալա-Լազարինի պալատ** - կառուցվել է 17-րդ դարի առաջին կեսին։ Կողքին գտնվում է 18-րդ դարի Սուրբ Ստեփանոս մատուռը։  
* **Պրետորյանական պալատ** - (15-րդ դար) գտնվում է քաղաքի հին հրապարակի կենտրոնական մասում։ 
* **Քաղաքային պատեր** - կառուցվել է 14-րդ դարում, ավելի ուշ բազմիցս վերակառուցվել է։

## Ծանոթագրություններ

## Արտաքին հղումներ
* Լաբինա քաղաքի պաշտոնական կայք (խորվաթերեն)

Կատեգորիա:Խորվաթիայի քաղաքներ
Խորխե Պոսա

**Խորխե Ալբերտո Պոսա Պերես** (, )՝ մեքսիկացի դերասան, հայտնի է դարձել 1989 թվականին։

## Կենսագրություն
### Վաղ մանկություն
Խորխեն ծնվել է 1977 թվականի հունիսի 26-ին մեքսիկական Տուլանսիգո քաղաքում (Իդալգո նահանգում)։ Դերասանի հայրը՝ Խավիեր Պոսան, հայտնի մեքսիկ հեռուստահաղորդավար է։ Խավիերը նկատում է իր որդու մեջ դերասանի տաղանդը, երբ Խորխեին վստահում են դպրոցականի դերը։ Հայրը որոշել էր, որ իր որդին պետք է դառնար դերասան, բայց ծանոթ մարդ չուներ կինոաշխարհից։ Այդ ժամանակ հայրը նամակ է ուղարկում որդու նկարներով Televisa հեռուստաընկերություն։ Նկարը հասնում է Պիմշտեին Վալենտինին և նա Խորխեին առաջարկում է Խոսե Ինգնասիո Լոպեսի դերը՝ «Ուղղակի Մարիա» հեռուստասերիալում, որտեղ նա հաջող խաղաց այդ դերը։ Ինչպես նաև այդ սերիալում նա խաղացել որբ Չուչոյի դերը։

### Դերասանի կարիերայի վերելքը
«Ուղղակի Մարիայում» նկարվելուց հետո Խորխե Պոսան նկարվեց երկու ֆիլմում և երեք հեռուստասերիալներում՝ սիթքոմում ու 17 հեռուստանովելներում, ինչպես նաև «Մի օր մեր մոտ էլ կաճեն թևեր», որտեղ նա խաղաց Պեպինի դերը։ Ընդհանուր առմամբ նկարահանվել է 36 աշխատանքներում։

### Մեր ժամանակներ
Դերասանը ներկա պահին աշխատում է Televisa ընկերությունում և նկարահանվում է կինոներում և հեռուստահաղորդումներում։

## Ֆիլմագրություն

### Ֆիլմեր

### Հեռուստատեսություն

## Արտաքին հղումներ
* Хорхе Поса на сайте ԿինոՊոիսկ
* Biografia de Jorge Poza en esmas.com
## Ծանոթագրություններ

Կատեգորիա:Մեքսիկացի դերասաններ
Ֆրից Լեյբեր

**Ֆրից Ռոյտեր Լեյբեր կրտսեր** (, ), ամերիկացի ֆանտաստ գրող։

## Կենսագրություն
Գրողի նախնիները եղել են գերմանացի տարագիրներ։ Նա ծնվել է դերասանների ընտանիքում։ Հայրը Ֆրից Ռոյտեր Լեյբեր ավագն է, մայրը՝ Վիրջինիա Լեյբերը (ծնված Բրոնսոնում)։

Ավարտել է Չիկագոյի համալսարանը (Իլինոյս նահանգ)։ Դերասան է և թատերական շարժման մասնակից։

Առաջին գիտաֆանտաստիկ ստեղծագործությունը 1939 թվականին Unknown ամսագրում տպագրված «Երկու արկածախնդիրները» () պատմվածքն է։ Հեքիաթի հերոսներն էին Ֆաֆհրդը և Մոխրագույն մկնորսը (, ովքեր նաև դարձել են Լեյբերի այլ գրքերի հերոսներ։

Գրել է նաև երգիծական վեպեր՝ «Կանաչ հազարամյակ» (, 1953), «Արծաթե ձվագլուխները» (, 1961), «Ուրվականը թափառում է Տեխասում» (, 1969) և այլն։

## Մատենագրություն
### Վեպեր
* «Կախարդուհի» (, 1943)
* «Խտացի՛ր, խավար» (, 1943)
* «Ճակատագրի ժամանակ 3» (, 1945)
* «Կանաչ հազարամյակ» (, 1953)
* «Անսահման ժամանակ» (, 1958)
* «Արծաթե ձվագլուխները» (, 1961)
* «Թափառաշրջիկը» (, 1964)
* «Ուրվականը թափառում է Տեխասում» (, 1969)
* «Խավարի աստվածամայր» (, 1977)

### Հեքիաթներ
* «Ֆաֆհրդը և Մոխրագույն մկնորսը» () արկածային հեքիաթների շարք, որի ստեղծման պատմությունն արտացոլված է «Ֆաֆհրդը և ես» (1975) էսսեում։

## Էկրանավորում
* Արծվի գիշեր (, 1962)
* Սոված աչքերով աղջիկը (, 1995)

## Մրցանակներ
«Հյուգո» 6 մրցանակի և «Նեբյուլա» 4 մրցանակների դափնեկիր է։ 1981 թվականին ճանաչվել է ֆանտաստիկ գրականության «Մեծագույն վարպետ»։

## Ծանոթագրություններ

## Արտաքին հղումներ
* Ֆրից Լեյբերը Մաքսիմ Մոշկովի գրադարանում
* Ֆրից Լեյբերը FantLab.ru-ում

Կատեգորիա:Ամերիկացի գրողներ
Կատեգորիա:Ամերիկացի դրամատուրգներ
Կատեգորիա:20-րդ դարի ամերիկացի վիպասաններ
Կատեգորիա:Չիկագոյի համալսարանի շրջանավարտներ
Կատեգորիա:Ամերիկացի ֆանտաստ գրողներ
Կատեգորիա:Ամերիկացի լրագրողներ
Կատեգորիա:Ամերիկացի բանաստեղծներ
Կատեգորիա:Թատրոնի դերասաններ
Կատեգորիա:Ամերիկացի տղամարդ վիպասաններ
Կատեգորիա:Ամերիկացի սարսափ ժանրի գրողներ
Կատեգորիա:Ամերիկացի դետեկտիվ ժանրի գրողներ
Կատեգորիա:Ամերիկացի պատմվածքագիրներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի արձակագիրներ
Կատեգորիա:Կաթվածից մահացածներ
Կատեգորիա:20-րդ դարի ամերիկացի տղամարդ գրողներ
Կատեգորիա:Հյուգո մրցանակի դափնեկիրներ
Արթուր Մայա

**Արթուր Բրազիլիանո Մայա**, ավելի հայտնի է ինչպես **Արթուր Մայա** (, (), բրազիլացի ֆուտբոլիստ, ով հանդես է եկել կիսապաշտպանի դիրքում։ Զոհվել է Կոլումբիայում տեղի ունեցած ավիավթարից։

## Կենսագրություն
Արթուր Մայան ծնվել է Ալագոաս նահանգի Մասեյո քաղաքում 1992 թվականին։ 11 տարեկանում հայտնվեց Սալվադորի «Վիտորիա» ակումբի ակադեմիայում, և անցկացրել է բոլոր պատանեկան և երիտասարդական տարիները «Վիտորիայի» կազմում։ «Վիտորիայի» կազմում առաջին խաղն անցկացրել է 2010 թվականին հետագայում նրա պայմանագիրը միշտ պատկանել է հարազատ ակումբին։ Չնայած, որ Արթուրը 2013 թվականից հիմնականում խաղացել վարձավճարով ուրիշ ակումբներում՝ «Ժոինվիլ», «Ամերկու», «Ֆլամենգո»։ 2015 թվականին վարձավճարի է տրվել ճապոնական Ջեյ-լիգայի «Կավասալի Ֆրոնտալլեում»։

2016 թվականին երկրորդ անգամ վերադարձավ «Վիտորիա», որից հետո երկրորդ անգամ դարձավ Բաիյա նահանգի չեմպիոն (առաջին տիտղոսը Արթուրը նվաճել է պրոֆեսիոնալ մակարդակում իր դեբյուտի առաջին տարում)։ Մայիսի 14-ին կիսապաշտպանը կրկին վարձավճարով տրվեց, այս անգամ ուրիշ ակումբ Սերիա Ա-ի «Շապեկոենսե» ակումբ։ Նոր ակումբում Արթուր Մայան դարձավ հիմնական կազմի խաղացող և հաջող հանդես եկավ սեզոնում, թիմը համեմատաբար համեստ բյուջեով վստահորեն ընթանում էր Բրազիլիայի առաջնության մրցաշարային աղյուսակի միջնամասում, իսկ միջազգային ասպարեզում հասել է պատմության մեջ իր ամենաբարձր նվաճմանը, դուրս գալով Հարվամերիկյան գավաթի եզրափակիչ։

2016 թվականի նոյեմբերի 28-ին Արթուր Մայան զոհվեց Կոլումբիայում տեղի ունեցած ավիավթարից գրեթե ակումբի ամբողջ անձնակազմի և ակումբի ամբողջ մարզչական շտաբի հետ միասին, որը գնում էր «Ատլետիկո Նասիոնալի» դեմ ՀԱԿ-2016-ի եզրափակչի առաջին խաղին մասնակցելու։

## Տիտղոսներ և նվաճումներ
*  Բաիյանոյի լիգայի չեմպիոն (2)՝ 2010, 2016
*  Պոտիգուարի լիգայի չեմպիոն (1)՝ 2014
*  Սուպեր Կլասիկոս մրցաշարի հաղթող (1)՝ 2015
* Հարավամերիկյան գավաթի դափնեկիր (1)՝ 2016 (հետմահու, հակառակորդի խնդրանքով)
*  Երիտասարդական Բրազիլիայի գավաթի լավագույն ֆուտբոլիստ (1)՝ 2012

## Ծանոթագրություններ

## Արտաքին հղումներ
* 
* Arthur Maia: o gol histórico e todos os jogos do meia no América 
* Gabriel, do Flamengo, lamenta morte de Arthur Maia, da Chapecoense 
* 

Կատեգորիա:Բրազիլացի ֆուտբոլիստներ
Կատեգորիա:Ֆլամենգոյի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ջովաննի Մեսսե

**Ջովաննի Մեսսե** (, ), իտալացի ռազմական և քաղաքական գործիչ, Իտալիայի մարշալ։

## Վաղ Տարիներ և Առաջին համաշխարհային պատերազմ
Ծնվել է 1883 թվականի դեկտեմբերի 10-ին Ապուլիայում` Բրինդիզի գավառի Մեսանյե գյուղում։ 1901 թվականի դեկտեմբերին սկսել է իր ռազմական կարիերան`ընդունվելով բանակ որպես կամավոր։ Մասնակցել է 1913 թվականին Իտալիայի կողմից Լիբիայի նվաճմանը։ Առաջին համաշխարհային պատերազմի ժամանակ կռվել է «*Arditi*» («Խիզախներ») հարձակվողական շարքերում, հատուկ հետևակներում։ Իրեն խիզախ դրսևորելով այդ պատերազմների ժամանակ` 1923 թվականին Մեսսեն դարձել է Իտալիայի թագավորի` Վիկտոր Էմմանուել 3-րդի ադյուտանտը (օգնականը)։ 1927-1935 թվականներին ղեկավարել է բերսալյերների 9-րդ գունդը` գնդապետի կոչմամբ։ 1935 թվականի սեպտեմբերի 16-ին նշանակվել է 3-րդ մոտոհրաձգային բրիգադի հրամանատար Վերոնայում, որի համար հրամանատար է եղել նաև Իտալա-եթովպական երկրորդ պատերազմի ժամանակ։ Արդյունավետ գործողությունների համար Մեսսեին տրվել է գեներալ-մայորի կոչում։

## Երկրորդ համաշխարհային պատերազմ
1939 թվականի ապրիլին որպես Ալբանիայի հատուկ կորպուսի (*Corpo di Spedizione in Albania*) հրամանատարի փոխարինող՝ մասնակցել է երկրի օկուպացմանը։ Հունական ռազմագործողության ժամանակ` 1940 թվականին, ղեկավարել է հեծելազորային կորպուսը և հաջողության հասել հունական զորքերի դեմ, որը ղեկավարվում էր Ալեքսանդր Պապագոսի կողմից։ Հունական բանակի հակահարձակման ժամանակ Մեսսեն գլխավորում էր զրահատանկային կորպուսը (*Corpo d’Armata*): 1941 թվականի ապրիլին Վերմախտի օգնությամբ ռազմագործողությունն ավարտվել է Առանցքի ուժերի հաղթանակով։

Հաշվի առնելով Ջովաննի Մեսսեի` տանկային պատերազմ տանելու փորձը, նա կարող էր ուղարկվել Հյուսիսային Աֆրիկայում իտալական կորպուսը ղեկավարելու, սակայն դրա փոխարեն նա նշանակվել է Ռուսաստանում իտալական հետազոտական կորպուսի ղեկավար (*Corpo di Spedizione Italiani in Russia — CSIR*):

1942 թվականի նոյեմբերի 1-ին Մեսսեն ուղարկվել է Իտալիա և նշանակվել XXX կորպուսի ղեկավար, որը նոյեմբերի վերջին տեղափոխվել է Թունիս։ 1943 թվականի հունվարի վերջին նշանակվել է Աֆրիկական կորպուսի նոր հրամանատար (Էրվին Ռոմելի փոխարեն), որը միանգամից վերանվանվել է «1-ին իտալա-գերմանական զրահատանկային բանակ»։

## Ծանոթագրություններ

Կատեգորիա:Առաջին համաշխարհային պատերազմի մասնակիցներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Իտալիայի թագավորություն (1861–1946)
Կատեգորիա:Իտալիայի մարշալներ
Կատեգորիա:Իտալիայի քաղաքական գործիչներ
1ԳՆ93

**1ԳՆ93 «Փոքրիկ»,** ռուսական արտադրության գիշերային նշանոց։ Նախատեսված է կռվի դաշտը և կրակահերթերի վայրերը եղանակային վատ պայմաններում դիտարկելու  համար։ Այս մոդելը ստեղծվել է 1990-ական թվականներին «Թոչպրիբորում» ԿԴԲ-ում։ Արտադրվել է «Նովոսիբիրսկի սարքաշինական գործարան» ԲԲԸ-ի կողմից (ք․ Նովոսիբիրսկ)։ Դիզայներական առանձնահատկությունները թույլ են տալիս նշանոցն ամրացնել համեմատաբար ավելի փոքր զենքերի վրա։

մինի|1ԳՆ93 «Փոքրիկ» ռուսական գիշերային նշանոցը

## Կառուցվածք

Ներկայիս ձևափոխված կառուցվածքում մի շարք դետալներ տեղափոխվել են նշանոցի կողային հատված, ավելացվել են հեռաչափ ցանց, մեխանիզմն ու պայծառությունը կարգավորելու հարմարություն, և լուսավորությունը ավտոմատ կերպով կարգավորելու հնարավորություն։

## Մոդելներ

* **1ԳՆ93-1** նախատեսված՝ ԱԿ74Ն-ի, ԱԿ74Մ-ի, ԱԿ101-ի, ԱԿ102-ի, ԱԿ105-ի, ԱԿ107-ի, ԱԿ108-ի, ԱՆ-94-ի, Վալի և Վինտորեզի համար
* **1ԳՆ93-2** նախատեսված՝ ԱԿ74Ն-ի, ԱԿ74Մ-ի, ԱԿ101-ի, ԱԿ102-ի, ԱԿ105-ի, ԱԿ107-ի, ԱԿ108-ի, ԱՆ-94-ի և ՁՀՆ-7-ի համար
* **1ԳՆ93-3** նախատեսված՝ ԿԳ-ի և ԴԴՀ-ի համար
* **1ԳՆ93-4** նախատեսված՝ ԴԴՀ-ի և Դրագունովի ծալովի դիպուկահար հրացան

## Մոդելների մարտավարատեխնիկական բնութագիր

thumb|right|Դեսանտային նռնականետ ՁՀՆ-7Դ3 գիշերային ''1PN93-2'' նշանոցով

## Ծանոթագրություններ

## Արտաքին հղումներ
* 1ԳՆ93 նշանոցը ''sniper-weapon.ru'' կայքում 
* 1ԳՆ93-2 «Փոքրիկ» նշանոցի նկարագրությունը ''www.ak-info.ru'' կայքում
* 1ԳՆ93-2 օպտիկական նշանոցը արտադրողի կայքում
* 1ԳՆ93-3 օպտիկական նշանոցը արտադրողի կայքում

Կատեգորիա:Զենք այբբենական կարգով
Կատեգորիա:1995 հիմնադրումներ
Մարի Լոր

**Մարի Լոր** (, ), կինոյի և թատրոնի ավստրալացի-բրիտանացի դերասանուհի։

## Կենսագրություն
Մարի Լորը ծնվել է Սիդնեյում, Նոր Հարավային Ուելսում, Մելբուրն օպերայի տան տնօրենի՝ Լյուիս Ջեյ Լորի և նրա կնոջ՝ անգլիացի դերասանուհի Քեյթ Բիշոպի ընտանիքում։ Նրա քեռին՝ Ալֆրեդ Բիշոպը, ինչպես նաև իր բարեկամներ Ուիլյամ Հանթերը և Քենդալ Մեդջը նույնպես եղել են դերասաններ։

### Կարիերա
Մարի Լորը իր կարիերան սկսել է Սիդնեյում, *The World Against Her* ներկայացմամբ, երբ չորս տարեկան էր։ Իր դեբյուտը Լոնդոնում կայացել է 11 տարեկանում *The Man Who Stole the Castle* ներկայացմամբ։ 1929 թվականին Լոուրենս Օլիվիեի հետ խաղացել է «Beau Geste» բեմադրության մեջ։

Մարին առաջին անգամ կինոյում հայտնվել է 1932 թվականին (*Aren’t we All?*)։ Նկարահանվել է Ջորջ Բեռնարդ Շոուի ստեղծագործությունների երկու էկրանավորումներում։ Մահացել է 1975 թվականին՝ 84 տարեկան հասակում։ Թաղված է Լոնդոնի արևմուտքում՝ Բրոմփթոնյան գերեզմանոցում։

## Ֆիլմագրություն
* *Մեծն Եկատերինա* (1968), Այրի լեդի Գորս
* *Պլաններ կազմողները* (1964), Ջերալդին Փեթիֆուր — 1 դրվագ
* *Carlton-Browne of the F.O.* (1959), լեդի Քարլթոն-Բրաուն
* *Բարսեթի վերջին ժամանակագրությունը* (1959), լեդի Լաֆթոն — երկու դրվագ
* *Փոքր հյուրանոց* (1957), Տիկին Սեմսոն-Ֆոքս
* *Seven Waves Away* (1957), Դորոթի Քնուդսոն
* *Ալիսի նման քաղաք* (1956), տիկին Դադլի Ֆրոսթ
* *Այնպիսի գիշերը* (1956), լեդի Ֆալնքոլնբրիջ
* *Ամպերից դուրս* (1955), հարուստ կին
* *Համարձակ արարք* (1955), Ստելա Համփդեն ավագ 
* *Միշտ հարսնացու* (1953), այրի
* *Little Big Shot* (1952), տիկին Մեդոքս
* *Լուռ աղմուկ* (1949), լեդի Քլենդոն
* *Ուինսլոու տղան* (1948), Գրեյս Ուինսլոու
* *[[Анна Каренина (фильм, 1948)|Աննա Կարենինա]]* (1948),  իշխանուհի Շերբացկայա
* *Counterblast* (1948), տիկին Քոուլ
* *Բերքլի թաղամասի ուրվականները* (1947), Լոտտի
* *Կախարդական կամար* (1946), Քոնթրես դե Վերմոնտ
* *Ռեյքի առաջխաղացումը* (1945), լեդի Փարքս
* *Մթնշաղի ժամ* (1945), լեդի Չեթվուդ
* *Համբուրիր հարսին* (1945), Էմմա Բլադ
* *Went the Day Well?* (1942), տիկին Ֆրեյզեր
* *Major Barbara* (1941), լեդի Բրիթոմարտ
* *[[George and Margaret|Ջորջ և Մարգարետ]]* (1940), Էլիս
* *A Gentleman’s Gentleman* (1939), տիկին Հենդսայդ-Լեյն
* *Պիգմալիոն* (1938), տիկին Հիգգինս
* *South Riding* (1938), տիկին Բեդդոուս
* *Երազանքները կատարվում են* (1936), Հելեն Ուոլդաու
* *Ում են աստվածները սիրում․ Մոցարտի և կնոջ իրական պատմությունը* (1936), կայսրուհի
* *Դա դու ես, որ ուզում եմ* (1936), Կոնստանցիա Հիլբերթ
* *Reasonable Doubt* (1936)
* *Cock o' the North* (1935), Մարի Բարթոն
* *Արքայական հեծելախումբ* (1935), մայր
* *Օտար գործեր* (1935), տիկին Քոուփ
* *Լեդին վտանգի մեջ* (1935), լեդի Բրոքլի
* *Օ, հայրի՜կ* (1935), լեդի Փայ 
* *Իմ սիրտը կանչում է* (1935), հարսանյաց սրահի աշխատող
* *Fighting Stock* (1935), տիկին Բարբարա Ռիվերս
* *Mon Coeur t’Appelle* (1934), Մոդիստա
* *Տունը ճանապարհին* (1934), լեդի Համբլ
* *Aren’t We All?* (1932), լեդի Ֆրինթոն
* *Հաղթանակ և խաղաղություն* (1918), Բարբար Լոուրի
* *The Real Thing at Last* (1916), սպանության զոհ

## Ծանոթագրություններ

Կատեգորիա:Անգլիացի կինոդերասանուհիներ
Կատեգորիա:Ավստրալիացի դերասանուհիներ
Կատեգորիա:Ավստրալիացի կինոդերասանուհիներ
Կատեգորիա:Բրիտանացի դիվանագետներ
Կատեգորիա:Թատրոնի դերասաններ
Ֆտորաջրածնական թթու

**Ֆտորաջրածնական թթու**, ֆտորաջրածնի (HF) ջրային լուծույթը այլ անվանումը` պլավիկյան թթու։

Համեմատաբար թույլ թթու է։ Առաջացնում է ազեոտրոպ խառնուրդ, որը պարունակում է 38,26% HF։ Եռման ջերմաստիճանը՝ 112.5&nbsp;°C, խտությունը՝ 1138 կգ/մ3։ Օքսիդների, հիմքերի, կարբոնատների և այլ նյութերի հետ առաջացնում է ֆտորիդներ։

Օգտագործվում է որպես լուծիչ, ապակու կետագծման, մետաղյա ձուլվածքից ավազի հեռացման համար, ինչպես նաև մի շարք մետաղների կորզման տեխնոլոգիայում, մասնավորապես ալյումինի արտադրությունում։

Ֆտորաջրածնական թթուն դասվում է թունավոր նյութերի դասին, ունի թույլ թմրամիջոցային ներգործություն, օրգանիզմում հայտնվելու դեպքում կարող է առաջացնել արյան, նյութափոխանակության օրգանների թունավորում, նաև կարող է վնասել թոքերը։ Դասվում է շրջակա միջավայրի համար երկրորդ կարգի վտանգավոր նյութերի մեջ։ Խիտ պլավիկյան թթուն (ավելի քան 60 % HF) կարող է պահպանվել և տեղափոխվել երկաթյա տարաների մեջ, ապակին կարող է քայքայել։ Լաբորատոր պայմաններում  պահպանվում է թեֆլոնե, պոլիէթիլենային և այլ պլաստմասսե տարաներով։

Պլավիկյան թթուի սահմանային թույլատրելի կոնցենտրացիան (ՍԹԿ).





## Ծանոթագրություններ

Կատեգորիա:Անօրգանական թթուներ
Կատեգորիա:Ծայրահեղ վնասակար նյութեր
Կատեգորիա:Հալոգենաջրածիններ
Կատեգորիա:Ֆտորիդներ
Անտե Ռուկավինա

**Անտե Ռուկավինա** (խորվ. Ante Rukavina, ), խորվաթ ֆուտբոլիստ, հարձակվող։

## Կարիերա
«Շիբենիկում» նա հանդես է եկել վաղ տարիքից, երբ ընդամենը ինը տարեկան էր։ Երկրորդ լիգայում մեկ մրցաշրջան խաղալուց հետո հարձակվողը դարձավ ութ գոլի հեղինակ, այդ թվում երեք գնդակ ուղարկեց «Դինամոյի» և մեկ գնդակ «Հայդուկի» դարպասը։ Իր գոլերով, արագությամբ նա գրավել է Խորվաթիայի երկու ուժեղագույն ակումբների և հայտնի արտասահմանյան ակումբների ուշադրությունը։ Նրանով հետաքրքրվում էին «Լիոնի», «Արսենալի», «Օլմիպիկի», «Բենֆիկի» և լիսաբոնյան «Սպորտնիգի» սկաուտները։ Այնուամենայնիվ Ռուկավինան համաձայնեց տեղափոխվել «Հայդուկ»։

Երիտասարդական հավաքականում ֆուտբոլիստն իր նորամուտը Իտալիայի դեմ խաղում, երբ դաշտ մտավ խաղի 56-րդ րոպերին՝ փոխարինելով Իոսիպ Բարիշիխային, խփեց իր առաջին գոլը։

Նորամուտը նշեց «Օսեիկի» դեմ խաղում, որում իր թիմը հաղթեց 3-0 հաշվով։ Նրան «Պոլյուդ» մարզադաշտում ծափահարություններով դիմավորել են 10000 մարդ։ Հավաքականի գլխավոր մարզիչ Սլավեն Բիլիչը նրան հրավիրեց Եվրոպայի առաջնության որակավորման փուլում Մակեդոնիայի դեմ խաղին։ Սլովենիայի դեմ երիտասարդական հավաքականի խաղում դարձավ հեթ֊տրիկի հեղինակ։

11-րդ հանդիպմանը ժամանակ «Ինտերի» դեմ խաղում Անտեն դարձավ հեթ-տրիկի հեղինակ։ Ապա խաղացողների հիմնական կազմից դուրս է գալիս և դառնում փոխարինող Կալինիչի և Վերպակովսկիի համար։ Մրցաշրջանն ավարտում է ինը գոլի հեղինակ դարձած։

Ռուկավինան պայմանագիր է կնքում հունական «Պանաթինաիկոսի» հետ։ Գործարքի 40 տոկոսը բաժին է հասել «Շիբենիկ»ին։

## Ձեռքբերումները
 **Պանաթինաիկոս**
* Հունաստանի չեմիպիոն։ 2010
* Հունաստանի գավաթի մրցանակակիր։ 2010
 **Դինամո (Զագրեբ)**
* Խորվաթիայի չեմպիոն (**2**)։ 2011/12, 2012/13
* Խորվաթիայի գավաթի մրցանակակիր։ 2011/2012

## Ծանոթագրություններ

## Արտաքին հղումներ
* 
* 

Կատեգորիա:Դինամո Զագրեբի ֆուտբոլիստներ
Կատեգորիա:Լոկոմոտիվայի ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Հայդուկ Սպլիտի ֆուտբոլիստներ
Կատեգորիա:Շիբենիկի ֆուտբոլիստներ
Կատեգորիա:Պանաթինաիկոսի ֆուտբոլիստներ
Կատեգորիա:Վիբորգի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ռիբեյրա Բրավա

**Ռիբեյրա Բրավա** (), ավան, որը գտնվում է Մադեյրա կղզու ծովափում, Մադեյրայի ինքնավար տարածաշրջանում (Պորտուգալիա), բանկչության թիվը՝ 5941 մարդ (2001)։ Համարվում է համանուն շրջանի (համայնքի) վարչական կենտրոն, տարածքը 65,10 կմ² եւ բնակչության 12 494 մարդ (2001)), հարավում ափերը ողողում են Ատլանտյան օվկիանոսի ջրերը, արևմուտքում սահմանակից է Պոնտա-Դու-Սոլ համայնքին, հյուսիսում Սան-Վիսենթի համայնքին և արևելքում Կամարա-Դի-Լոբուշ համայնքին։ Քաղաքի հեռավորությունը կղզու մայրաքաղաքից կազմում է 15 կմ²։

Նախկինում (մինչեւ Մադեյրայի  կանոնադրության հաստատումը, 1976 թ.) բնակավայրը կազմում Ֆուլշանսկի վարչական շրջանի կազմի մեջ։

Գյուղի հովանավորը համարվում է Սան Բենտոն ()

Գյուղի տոնը հունիսի 29-ին է։

## Պատմություն
Ռիբեյրա Բրավան կղզու հնագույն բնակավայրերից մեկն է։ Ձևավորվել է 15 - րդ դարի երկրորդ քառորդում, ինչպես կղզու տարբեր ժայրերի ճանապարհների խաչմերուկ։ Ավանը ձևավորվել է փոքր գետի գետաբերանում, որը պայմանականորեն կղզին բաժանում է երկու մասի։ Այդ մասի կարևորությունը կղզու համար և հողի բերրիությունը հանգեցրեց ավանի մեծացմանը։ Հիմնական զբաղմունքը եղել է շաքաեղեգի մշակումը։ 1904 - 1908 թվականներին կառուցվել է նավահանգիստ, դրա համար արևմտյան ժայռի մի մասը քանդել են։

Մունիցիպալիտետը ստեղծվել է 1914 թվականի մայիսի 6-ին։

## Ժողովրդագրություն

## Մունիցիպալիտետ
Մունիցիպալիտետի կազմի մեջ մտնում են հետևյալ շրջանները՝
# Կամպանարիո ()
# Ռիբերյա Բրավա ()
# Սերրե - Դե - Ագուա ()
# Թաբուա ()

## Տնտեսություն
Մունիցիպալիտետում գերակշռում են և գյուղատնտեսությունը և տուրիզմը։ Մեծ մասամբ լեռնոտ է, զարգացած է անասնապահությունը։

Տրանսպորտի հիմնական միջոցներն են ավտոբուսը և տաքսին։

## Զբոսաշրջություն
Զբոսաշրջիկները հիմնականում այցելում են «մատրիժ» կամ «Սան-Բենտու» (), Մադերյայի Էնտոգրաֆիկանական թանգարան և ամրոց։ Թանգարանի շենքը առաջ պատկանել է կապիտան Լուիշ Գոնսալվեշ դա Սիլվային։ 1983 թվականի Մադերյայի կառավարությունը որոշեց այն դարձնել թանգարան։ Ներկայումս այստեղ կազմակերպվում են ժամանակավոր և մշտական ցուցահանդեսներ՝ նվիրված կղզու մշակույթին։

## Պատկերասրահ

Պատկեր:Ribeira Brava-Sao Bento.jpg| Գլխավոր եկեղեցի «մատրիժ» կամ «Սան-Բենտու»
Պատկեր:Ribeira Brava 8.JPG| Ավանի տեսքը
Պատկեր:Ribeira Brava 9.JPG| Ավանը արևմտյան լեռան կողմից


## Ծանոթագրություններ

## Արտաքին հղումներ

* Официальная веб-страница муниципальной палаты Рибейра-Брава 
* Фотогалерея Рибейра-Брава на Flickr

Կատեգորիա:Պորտուգալիայի բնակավայրեր
Անդրանիկ Զոհրաբյան

**Անդրանիկ Ատոմի Զոհրաբյան** (), Հայաստանի զինված ուժերի շարքային, գնդացրորդ, ապրիլյան քառօրյա պատերազմի մասնակից, Արցախի հերոս։

## Կենսագրություն
Անդրանիկ Զոհրաբյանը ծնվել է 1996 թվականի մայիսի 1-ին Վեդի քաղաքում՝ Ատոմ և Ալլա Զոհրաբյանների ընտանիքում։ Անդրանիկը սովորել է Եվրոպական քոլեջի Վեդու մասնաճյուղում՝ հաշվապահական հաշվառում և աուդիտ բաժնում։ Սիրում էր ֆուտբոլ ու շատ լավ էր խաղում։ Երևանում` «Խաղային մարզաձևերի մանկապատանեկան օլիմպիական մարզադպրոցի» թիմում, պատրաստվել է ՖԿՀՊԻ-ի ընդունելության քննություններին ու երազում էր դառնալ ֆուտբոլի մարզիչ։ Մարզվում էր Երևանում։ Ուներ երկու քույր։ Ընտանիքի միակ որդին՝ Անդրանիկը, 2014 թվականի հուլիսին մեկնեց ծառայության։ Ծառայում էր Արցախի Մարտակերտի շրջանում։ Հուլիսի 16-ին զորացրվելու էր։ 2016 թվականի ապրիլի 2-ի հարձակումների ժամանակ գրոհի է ենթարկվել նաև Անդրանիկի դիրքը։ Անդրանիկը գործում է "ոչ-մի քայլ ետ" սկզբունքով, նա այն երեք զինվորներից մեկն էր, ով չլքեց կապիտան Ուրֆանյանին և պայքարեց մինչև վերջ։ Նրան էր պատկանում դիրքի ամենածանր զենքը՝ Կալաշնիկովի գնդացիրը։  Թշնամին այդ դիրքում կորցրեց 80-90 զինվոր, որոնց մեծ մասին ոչնչացրել է Անդրանիկը։ Կռվի վերջում նա դուրս է գալիս բաց մարտի և վտանգի տակ դնելով սեփական կյանքը ոչնչացնում է թշնամու բազմաթիվ գրոհայինների։ Որոշ ժամանակ անց Անդրանիկը ստանում է ծանր վիրավորումներ և զոհվում է հերոսի մահով։ Ապրիլի 8-ին Կարմիր խաչի միջազգային կոմիտեի ու ԵԱՀԿ Մինսկի խմբի միջնորդությամբ իրականացված որոնողական աշխատանքների շնորհիվ գտնվեց և ընտանիքին հանձնվեց կապիտան Արմենակ Ուրֆանյանի վաշտի գնդացրորդ, շարքային Անդրանիկ Զոհրաբյանի մարմինը։ մինի|Հուշաղբյուր Վեդու մշակույթի տան առջև՝ նվիրված Անդրանիկ Զոհրաբյանի հիշատակին

## Պարգևներ
Անդրանիկ Զոհրաբյանը Հայաստանի նախագահի հրամանագրով հետմահու պարգևատրվել է զինվորական բարձրագույն պարգևով՝
* «Մարտական խաչ» առաջին աստիճանի շքանշանով
* Արցախի նախագահ Բակո Սահակյանի հրամանագրով՝ «Մարտական ծառայության» մեդալով։

## Հուղարկավորություն
Հոգեհանգիստը տեղի է ունեցել 2016 թվականի ապրիլի 9-ին ժամը 18:00-ին, իսկ հուղարկավորությունը՝ 2016 թվականի ապրիլի 10-ին ժամը 13:00-ին Վեդու մշակույթի տանը։

## Ծանոթագրություններ

## Արտաքին հղումներ
* Մարտակերտի արծիվներից մեկը՝ Անդրանիկ Զոհրաբյանն այսօր կդառնար 21 տարեկան
* Հրապարակվել է զոհված զինծառայողներից եւս մի քանիսի լուսանկարները (թարմացված) 

Կատեգորիա:Արցախի Հանրապետության զինվորներ
Կատեգորիա:ՀՀ զինվորներ
Կատեգորիա:Քառօրյա պատերազմի մասնակիցներ հայկական կողմից
Դեբեդ ՖԱ

**«Դեբեդ» ֆուտբոլային Ակումբ** (), հայկական ֆուտբոլային ակումբ Լոռու մարզի Ալավերդի քաղաքում։

## Պատմություն
Ակումբը հիմնադրվել է 1938 թվականին՝ Ալավերդիում։ «Դեբեդ»-ը հայկական ամենահին ֆուտբոլայիյն ակումբներից մեկն է։

Թիմը կազմալուծվել է 1993 թվականին և այլևս գործունեություն չի ծավալել պրոֆեսիոնալ ֆուտբոլում։

## Անվանումներ
* «Լոկոմոտիվ Ալավերդի» - 1938-1993
* «Դեբեդ Ալավերդի» - 1990-1993

## Հայտնի մարզիչներ
*  Գիորգի Հովհաննիսյան

## Վիճակագրություն

## Ծանոթագրություններ

## Արտաքին հղումներ
* Էջը klisf.info կայքում 
* Էջը www.weltfussballarchiv.com կայքում  
* Էջը rsssf.com կայքում 

Կատեգորիա:Հայկական ֆուտբոլային ակումբներ
Կատեգորիա:1938 հիմնադրված ֆուտբոլային ակումբներ
C++ ծրագրավորման լեզու (գիրք)

**«C++ ծրագրավորման լեզու»** (), գիրք, նվիրված C++-ին, որը գրել է հենց լեզվի հեղինակը, Բյորն Ստրաուստրուպ։ Մեկ այլ «Սի ծրագրավորման լեզու» գրքի նմանակն է, առաջին գրական ստեղծագործությունը գրվել է մինչև ստանդարտ լեզվի թողարկումը։ Երրորդ ստեղծագործությունը, որը հիմնված է ISO/IEC 14882 ստանդարտի վրա, տալիս է C++ լեզվի ներկայիս բազմակողմանի հնարավորություններ և նրա ստանդարտ գրադարան։ Այդ թարգմանվել է ավելի քան 20 լեզուներով։

Առաջին հրատարակությունը եղել է 1986 թվականին և հիմա ներկայացնում է միայն պատմական հետաքրքրություն։ Երկրորդը հրատարակվել է 1991 թվականին, իսկ երրորդը 1997 թվականին։ Ստեղծագործության երրորդ հրատարակությունը, որ թողարկվել է կոշտ կազմով, ստացել է «հատուկ ստեղծագործություն» անվանումը (*special edition*) և տարբերվել է նախկին հրատարակություններից. երրորդ գրքում ներկայացվել են լրացուցիչ երկու ծրագրեր («Տեղայնացում» և «Բացառությունների ու ստանդարտ գրականության անվտանգություն»), արվել են շուրջ հազար ուղղումներ և ճշտումներ, ինչպես նաև լրացուցիչ այբուբենային ուղեցույց։
Գրքի չորրորդ հրատարակությունը, որը ներառում է C++11-ը, թողարկվել է 2013 թվականի մայիսի 19-ին։

## Տես նաև
* C++ դիզայն և էվոլյուցիա

## Ծանոթագրություններ

Կատեգորիա:1985 ոչ գեղարվեստական գրքեր
Կատեգորիա:1986 գրքեր
Կատեգորիա:Անգլերեն գրքեր
Կատեգորիա:Անգլերեն գրքեր
Կատեգորիա:Ծրագրավորման լեզուներ